গিলের সেঞ্চুরিতে ভারতের সিরিজ জয়
শুভমান গিলের মেইডেন সেঞ্চুরিতে নিউজিল্যান্ডের বিপক্ষে তিন ম্যাচের টি-টোয়েন্টি সিরিজে ২-১ ব্যবধানে জিতল ভারত। এর আগে তিন ম্যাচের ওয়ানডে সিরিজে কিউইদের হোয়াইটওয়াশ করে রোহিত শর্মারা।  







বুধবার ভারতের আহমেদাবাদের নরেন্দ্র মোদি স্টেডিয়ামে টস জিতে প্রথমে ব্যাট করে শুভমানের সেঞ্চুরিতে ৪ উইকেটে ২৩৪ রানের পাহাড় গড়ে ভারত। 




দলের হয়ে ৬৩ বলে ১২টি চার আর ৭টি ছক্কার সাহায্যে টি-টোয়েন্টি ক্যারিয়ারের মেইডেন সেঞ্চুরি করেন শুভমান। 
এছাড়া ২২ বলে চার বাউন্ডারি আর তিন ছক্কার সাহায্যে ৪৪ রান করেন রাহুল ত্রিপাঠি। ১৩ বলে এক চার আর ২ ছক্কায় ২৪ রান করেন সূর্যকুমার যাদব। 
১৭ বলে চার বাউন্ডারি আর এক ওভার বাউন্ডারিতে ৩০ রান করেন অধিনায়ক হার্দিক পান্ডিয়া।
টার্গেট তাড়া করতে নেমে হার্দিক পান্ডিয়া, আর্শ্বদীপ সিং, উমরান মালিক ও শিভম মাভির গতির মুখে পড়ে নিয়মিত বিরতিতে উইকেট হারিয়ে ১২.১ ওভারে ৬৬ রানেই অলআউট হয় নিউজিল্যান্ড।
দলের হয়ে ২৫ বলে সর্বোচ্চ ৩৫ রান করেন ড্র্যারেল মিচেল। ভারতের হয়ে পান্ডিয়া ৪ ওভারে ১৬ রানে ৪ উইকেট শিকার করেন। দুটি করে উইকেট নেন আর্শ্বদীপ সিং, উমরান মালিক ও শিভম মাভি।
সিরিজের প্রথম ম্যাচে জয় পায় নিউজিল্যান্ড। পরের দুই ম্যাচে টানা জিতে সিরিজ নিশ্চিত করে ভারত।

শুভমান গিলের মেইডেন সেঞ্চুরিতে নিউজিল্যান্ডের বিপক্ষে তিন ম্যাচের টি-টোয়েন্টি সিরিজে ২-১ ব্যবধানে জিতল ভারত। এর আগে তিন ম্যাচের ওয়ানডে সিরিজে কিউইদের হোয়াইটওয়াশ করে রোহিত শর্মারা।